Еди Маринов
Лед

chitanka.info

Сърце от жарава, в стомана обвито,

топи се в живота, направен от лед,

зад думи фалшиви са чувствата скрити,

а истина — само във пламъка блед.

Със крясък от болка троша тишината,

усмивка ехидна в прикрита лъжа,

забива кинжал от наслада в душата

и носи екстаз от тъма и тъга.

Със сълзи от радост заливам словата,

омайни, красиви, студено сами,

не могат тез сълзи да стоплят стената,

разделяща нас във различни съдби.

И изводът тежък очите изважда:

„Лъжи, за да можеш да бъдеш щастлив!“,

че другото само мъка поражда —

свят чист и стерилен, но толкова сив.

А в истинно сиво никой не иска де мисли

и никой не вижда как истински сиво кървя,

когато умират мечтите красиви, притиснати

в измама стоманена, в лед без душа.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.